ฤดูกาล 1987–88 เป็นฤดูกาลที่ 86 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ

ฤดูกาลนี้ค่อนข้างประสบความสำเร็จ โดยสโมสรจบอันดับ 2 ของตาราง แต่พวกเขาไม่ได้เล่นในยูฟ่าคัพ พวกเขาจบ 9 แต้มตามหลังลิเวอร์พูลซึ่งเป็นแชมป์ลีกในฤดูกาลนั้นซึ่งแพ้เพียงสองนัดตลอดทั้งฤดูกาล นัดที่น่าจดจำที่สุดของฤดูกาลคือเกมลีกที่แอนฟีลด์ก่อนที่ลิเวอร์พูลจะคว้าแชมป์ลีก เมื่อยูไนเต็ดตามหลัง 1–3 ในครึ่งแรกแต่พวกเขาก็สู้กลับจนเสมอกัน 3–3 ทำให้ต้องเลื่อนการฉลองแชมป์ลีกของลิเวอร์พูลออกไป

ทีมปีศาจแดงแพ้เพียง 5 นัดจาก 40 นัดในลีก และแพ้นัดเดียวที่โอลด์แทรฟฟอร์ด แต่การเสมอกันถึง 12 นัดทำให้แต้มสำคัญต้องหลุดลอยไป

ถือเป็นฤดูกาลแรกของอเล็กซ์ เฟอร์กูสันที่คุมทีมยูไนเต็ดแบบเต็มฤดูกาล และเป็นฤดูกาลแรกสำหรับนักเตะใหม่อย่างไบรอัน แมคแคลร์ (ซึ่งจบฤดูกาลด้วยการเป็น 1 ในผู้ทำประตูสูงสุดของดิวิชัน 1 โดยเขายิงไป 24 ประตู) และวิฟ แอนเดอร์สัน ในเดือนธันวาคม ยูไนเต็ดเซ็นสัญญาคว้าสตีฟ บรูซ เซ็นเตอร์แบ็กและกัปตันทีมนอริชซิตีด้วยราคา 900,000 ปอนด์ หลังจากพยายามคว้าตัวเทอร์รี บุตเชอร์ เซ็นเตอร์แบ็กทีมชาติอังกฤษของเรนเจอส์ แต่ไม่สำเร็จเมื่อบุตเชอร์ได้รับบาดเจ็บขาหัก

หลังจากจบฤดูกาล เฟอร์กูสันซื้อมาร์ก ฮิวส์จากบาร์เซโลนากลับมายังโอลด์แทรฟฟอร์ดด้วยค่าตัว 1.8 ล้านปอนด์ ซึ่งทำให้เขากลายเป็นผู้เล่นที่ค่าตัวแพงที่สุดของยูไนเต็ดในขณะนั้น เขายังปล่อยคริส เทิร์นเนอร์ ผู้รักษาประตูมือหนึ่งของทีม ให้กับเชฟฟีลด์เวนส์เดย์ ทีมเก่าของเทิร์นเนอร์ในราคา 175,000 ปอนด์พร้อมกับจ่ายเงิน 500,000 ปอนด์เพื่อคว้าตัวจิม เลห์ตัน ซึ่งเคยเล่นกับเฟอร์กูสันที่แอเบอร์ดีนเข้ามาเป็นผู้รักษาประตูมือหนึ่งคนใหม่ของทีม เขาพยายามเซ็นสัญญากับพอล แกสคอยน์ กองกลางดาวรุ่งของนิวคาสเซิลยูไนเต็ด การเจรจาตกลงกันเรียบร้อยแล้ว แต่ในขณะที่เฟอร์กูสันอยู่ในช่วงพักร้อน แกสคอยน์ก็ตกลงเซ็นสัญญาร่วมทีมทอตนัมฮอตสเปอร์ ด้วยค่าตัว 2 ล้านปอนด์ กลายเป็นนักเตะอังกฤษคนแรกที่มีค่าตัว 2 ล้านปอนด์

เป็นฤดูกาลสุดท้ายของเควิน มอรัน เซ็นเตอร์แบ็กที่รับใช้สโมสรมายาวนาน ซึ่งถูกขายให้กับเอสปอร์ตินเดฆิฆอน หลังจากที่เขาเสียตำแหน่งผู้เล่นตัวจริงให้กับสตีฟ บรูซ เรมี โมเสสลงเล่นนัดสุดท้ายของเขาให้กับสโมสรก่อนที่จะพบกับปัญหาอาการบาดเจ็บอย่างต่อเนื่องจนต้องแขวนสตั๊ดเมื่ออายุเพียง 28 ปี

เหตุการณ์ในฤดูกาล
-----------------

แมนเชสเตอร์ยูไนเต็ดเริ่มฤดูกาล 1987–88 (เป็นการคุมทีมแบบเต็มฤดูกาลเป็นฤดูกาลแรกของอเล็กซ์ เฟอร์กูสัน) พร้อมด้วยผู้เล่นใหม่ เช่น วิฟ แอนเดอร์สัน ฟูลแบ็กประสบการณ์สูงจากอาร์เซนอล และไบรอัน แมคแคลร์ กองหน้าผู้ทำประตูสูงสุดจากเซลติก ขณะที่แฟรงค์ สเตเปิลตันและเทอร์รี่ กิบสันออกจากทีมทั้งคู่

ดิวิชั่น 1 ฤดูกาลนั้นเริ่มต้นด้วยการที่แมนเชสเตอร์ยูไนเต็ดเสมอกับเซาแทมป์ตัน 2–2 โดยนอร์มัน ไวต์ไซด์ยิงประตูให้ยูไนเต็ดทั้งสองประตู ในขณะที่แดนนี วอลเลซของเซาแทมป์ตันยิงทั้งสองประตูให้ฝั่งเจ้าบ้าน

ไบรอัน ร็อบสันโดนใบแดงเมื่อวันที่ 29 สิงหาคมในเกมเยือนที่แมนเชสเตอร์ยูไนเต็ดเอาชนะชาร์ลตันแอธเลติก 3–1 ที่เดอะแวลลีย์ ในเกมลีกนัดที่ 4 ของฤดูกาล ทำให้พวกเขาขยับขึ้นมาอยู่อันดับ 5 ของตาราง

18 กันยายน ค.ศ. 1987: แมนเชสเตอร์ยูไนเต็ดยังพยายามเซ็นสัญญากับแอนดี โจนส์กองหน้าชาวเวลส์ของพอร์ทเวล แต่โจนส์กลับเลือกที่จะเซ็นสัญญากับชาร์ลตันแอทเลติกด้วยค่าตัว 300,000 ปอนด์

ผลงานที่ดีเมื่อ แมนฯ ยูไนเต็ด ขยับขึ้นไปอยู่กลางตารางจากท้ายตาราง หลังจากที่ อเล็กซ์ เฟอร์กูสัน เข้ามารับตำแหน่งเมื่อฤดูกาลที่แล้ว ต่อเนื่องมาในฤดูกาลนี้ โดยในไม่ช้า พวกเขาก็ก้าวขึ้นมาเป็น 5 อันดับแรก และเป็นคู่แข่งแย่งตำแหน่งแชมป์ลีกกับลิเวอร์พูล

เป็นที่รู้กันว่าอเล็กซ์ เฟอร์กูสันกระตือรือร้นที่จะเซ็นสัญญาคว้าตัวมาร์ก ฮิวส์ มานานแล้ว นับตั้งแต่เขาย้ายจากแมนเชสเตอร์ยูไนเต็ด ไปยังสโมสรฟุตบอลบาร์เซโลนาในเดือนมิถุนายน 1986 มีรายงานว่าเขาจวนจะเซ็นสัญญาถาวรกับไบเอิร์นมิวนิก ของเยอรมนีตะวันตกหลังจากประสบความสำเร็จในการยืมตัวกับไบเอิร์น

ความหวังของเขาที่จะเซ็นสัญญากับเทอร์รี บุตเชอร์ เซ็นเตอร์แบ็กของเรนเจอส์และทีมชาติอังกฤษต้องพังทลายลงเมื่อเกรอัม ซูนิสส์ ผู้จัดการทีมเรนเจอส์ในขณะนั้นเสนอสัญญาฉบับใหม่ให้เขาอยู่ที่ไอบร็อกซ์จนถึงปี 1993

จากนั้น อเล็กซ์ เฟอร์กูสันก็ทุ่มเงิน 750,000 ปอนด์เพื่อพยายามเซ็นสัญญาคว้าตัวสตีฟ บรูซ เซ็นเตอร์แบ็กและกัปตันทีมนอริชซิตีมาร่วมทีมแมนเชสเตอร์ยูไนเต็ด แต่ข้อเสนอถูกปฏิเสธ เฟอร์กูสันหันความสนใจกลับมาหาบรูซหลังจากล้มเหลวในการคว้าตัวเทอร์รี บุตเชอร์ของเรนเจอส์ โดยที่บรูซแต่เดิมมีค่าตัว 1 ล้านปอนด์ซึ่งนอริชตั้งราคาไว้ ข้อเสนอที่ 2 เพื่อคว้าตัวบรูซ – มีรายงานว่าอยู่ที่ประมาณ 850,000 ปอนด์ – แต่ถูกปฏิเสธอีกครั้ง ในที่สุดการเจรจาก็เสร็จสิ้นในวันที่ 18 ธันวาคมด้วยราคา 900,000 ปอนด์ทำให้บรูซย้ายไปร่วมทีมปีศาจแดงและยึดตำแหน่งเซ็นเตอร์แบ็กตัวจริง

จากนั้นเฟอร์กูสันจึงมองหากองหน้ามาเสริมประสิทธิภาพในแนวรุกโดยยื่นข้อเสนอให้มิก ฮาร์ฟอร์ดกองหน้าลูตันทาวน์ แต่ฮาร์ฟอร์ดตัดสินใจปฏิเสธข้อเสนอดังกล่าวหลังจากเรย์ ฮาร์ฟอร์ด ผู้จัดการทีมลูตันทาวน์ในขณะนั้นเสนอสัญญาฉบับใหม่อีก 4 ปีให้เขา

เมื่อวันที่ 10 มกราคม 1988 พวกเขาออกสตาร์ทในเอฟเอคัพด้วยชัยชนะ 2–1 เหนืออิปสวิชทาวน์ ในรอบที่ 3 ที่สนามพอร์ตแมนโรด 10 วันต่อมา ความหวังในการคว้าแชมป์ฟุตบอลลีกคัพเป็นสมัยแรกของพวกเขาต้องจบลงด้วยความพ่ายแพ้ต่อออกซฟอร์ดยูไนเต็ด 0–2 ในรอบก่อนรองชนะเลิศ

อย่างไรก็ตามภายในสิ้นเดือนพวกเขาผ่านเข้าสู่เอฟเอคัพรอบที่ 5 โดยเปิดบ้านชนะเชลซี 2-0

อย่างไรก็ตามความฝันในเอฟเอคัพของพวกเขาสิ้นสุดลงในวันที่ 20 กุมภาพันธ์เมื่อพวกเขาแพ้ต่ออาร์เซนอล 1-2 ในรอบที่ 5 ไบรอัน แมคแคลร์ ผู้ทำประตูสูงสุดของสโมสรพลาดจุดโทษในช่วงท้ายเกมซึ่งทำให้พวกเขาพลาดการแข่งขันนัดรีเพลย์

นอร์มัน ไวต์ไซด์ ซึ่งใช้เวลา 7 ปีในการเล่นฟุตบอลกับแมนเชสเตอร์ยูไนเต็ด ได้ยื่นคำขอย้ายทีมเมื่อปลายเดือนมีนาคมและพูดถึงความปรารถนาที่จะเล่นฟุตบอลในต่างประเทศ

วันที่ 4 เมษายน แมนเชสเตอร์ยูไนเต็ด เสมอกับลิเวอร์พูล 3-3 อย่างน่าทึ่งที่แอนฟีลด์ในการแข่งขันดิวิชัน 1 ซึ่งลิเวอร์พูลนำ 3-1 ในช่วงพักครึ่ง แมนเชสเตอร์ ยูไนเต็ด ตามหลัง ลิเวอร์พูล ที่มี 2 นัดในมืออยู่ 11 คะแนน แต่เนื่องจากพวกเขาเหลือการแข่งขันอีกเพียง 5 นัด ลิเวอร์พูลจึงคว้าแชมป์ภายใน 3 สัปดาห์

เมื่อวันที่ 18 เมษายน เฟอร์กูสันตกลงคว้าตัวลี ชาร์ปซึ่งเป็นปีกวัยเพียง 16 ปีของทอร์คีย์ยูไนเต็ด ด้วยค่าตัว 200,000 ปอนด์

หลังจากจบฤดูกาล เฟอร์กูสันตัดสินใจซื้อมาร์ก ฮิวส์กลับมาที่แมนเชสเตอร์ยูไนเต็ดด้วยค่าตัวเป็นสถิติสโมสรที่ 1.8 ล้านปอนด์ และยังเซ็นสัญญากับจิม เลห์ตัน ผู้รักษาประตูทีมอเบอร์ดีนและทีมชาติสกอตแลนด์ในราคา 500,000 ปอนด์ พอล แกสคอยน์ มิดฟิลด์ดาวรุ่งของนิวคาสเซิ่ล ยูไนเต็ด ดูจะย้ายไปแมนเชสเตอร์ ยูไนเต็ด แต่สุดท้ายเขาก็ตัดสินใจย้ายไปทอตนัมฮอตสเปอร์ด้วยค่าตัวเป็นประวัติการณ์ที่ 2 ล้านปอนด์

ทีม
---

### ผู้รักษาประตู

* อังกฤษ คริส เทิร์นเนอร์
* อังกฤษ แกรี วอลช์

### กองหลัง

* (4) อังกฤษ สตีฟ บรูซ
* เวลส์ เคลย์ตัน แบล็กมอร์
* อังกฤษ วิฟ แอนเดอร์สัน
* สกอตแลนด์ อาเทอร์ อัลบิสตัน
* อังกฤษ ลี มาร์ติน

### กองกลาง

* (7) อังกฤษ ไบรอัน ร็อบสัน (c)
* สกอตแลนด์ กอร์ดอน สตรัคคั่น
* เดนมาร์ก เยสเปอร์ โอลเซ่น

### กองหน้า

* (9) สกอตแลนด์ ไบรอัน แมคแคลร์
* ไอร์แลนด์เหนือ นอร์มัน ไวต์ไซด์

#### หมายเหตุ

* (c) = กัปตันทีม
* หมายเลขที่อยู่ในวงเล็บคือหมายเลขประจำตัวที่เป็นรู้จักของแฟนบอล

ซื้อขาย
-------

### ย้ายเข้า

| วันที่ | ตำแหน่ง | สัญชาติ | ผู้เล่น | จาก | ค่าตัว | หมายเหตุ |
| --- | --- | --- | --- | --- | --- | --- |
| 1987 | ฟุลแบ็ก | อังกฤษ | วิฟ แอนเดอร์สัน | อังกฤษ อาร์เซนอล | 250,000 ปอนด์ |  |
| 1987 | กองหน้า | สกอตแลนด์ | ไบรอัน แมคแคลร์ | สกอตแลนด์ เซลติก | 850,000 ปอนด์ |  |
| 18 ธันวาคม 1987 | เซ็นเตอร์แบ็ก | อังกฤษ | สตีฟ บรูซ | อังกฤษ นอริชซิตี | 900,000 ปอนด์ |  |
| 18 เมษายน 1988 | ปีกซ้าย | อังกฤษ | ลี ชาร์ป | อังกฤษ ทอร์คีย์ยูไนเต็ด | 200,000 ปอนด์ |  |
|

### ย้ายออก

| วันที่ | ตำแหน่ง | สัญชาติ | ผู้เล่น | ไป | ค่าตัว | หมายเหตุ |
| --- | --- | --- | --- | --- | --- | --- |
| 1987 | กองหน้า | อังกฤษ | แฟรงค์ สเตเปิลตัน | เนเธอร์แลนด์ อายักซ์ | 100,000 ปอนด์ |  |
| 1988 | เซ็นเตอร์แบ็ก | สาธารณรัฐไอร์แลนด์ | เควิน มอรัน | สเปน เอสปอร์ตินเดฆิฆอน |  |  |
|

อ้างอิง
-------

1. ↑  "Manchester United Season 1987/88". StretfordEnd.co.uk. สืบค้นเมื่อ 21 December 2011.
2. ↑  Mole, Giles (3 June 2008). "Sir Alex Ferguson: I regret not signing Paul Gascoigne for Manchester United". *The Telegraph*. Telegraph Media Group. สืบค้นเมื่อ 23 February 2015.
3. 1 2 3  "Manchester United's results from season 1987/1988". *Manchester United Mad*. คลังข้อมูลเก่าเก็บจากแหล่งเดิมเมื่อ 23 May 2012. สืบค้นเมื่อ 23 November 2022.
4. 1 2 3 4 5 6 7 8 9  "Archived copy". คลังข้อมูลเก่าเก็บจากแหล่งเดิมเมื่อ 13 September 2009. สืบค้นเมื่อ 23 May 2009.`{{cite web}}`: CS1 maint: archived copy as title (ลิงก์)
5. ↑  "Manchester United's results from season 1987/1988". *Manchester United Mad*. คลังข้อมูลเก่าเก็บจากแหล่งเดิมเมื่อ 23 May 2012. สืบค้นเมื่อ 23 November 2022.

| * ด
* ค
* ก
ฤดูกาลแข่งขันของสโมสรฟุตบอลแมนเชสเตอร์ยูไนเต็ด |
| --- |
| 
* 1883–84
* 1884–85
* 1885–86
* 1886–87
* 1887–88
* 1888–89
* 1889–90
* 1890–91
* 1891–92
* 1892–93
* 1893–94
* 1894–95
* 1895–96
* 1896–97
* 1897–98
* 1898–99
* 1899–1900
* 1900–01
* 1901–02
* 1902–03
* 1903–04
* 1904–05
* 1905–06
* 1906–07
* 1907–08
* 1908–09
* 1909–10
* 1910–11
* 1911–12
* 1912–13
* 1913–14
* 1914–15
* 1915–16
* 1916–17
* 1917–18
* 1918–19
* 1919–20
* 1920–21
* 1921–22
* 1922–23
* 1923–24
* 1924–25
* 1925–26
* 1926–27
* 1927–28
* 1928–29
* 1929–30
* 1930–31
* 1931–32
* 1932–33
* 1933–34
* 1934–35
* 1935–36
* 1936–37
* 1937–38
* 1938–39
* 1939–40
* 1940–41
* 1941–42
* 1942–43
* 1943–44
* 1944–45
* 1945–46
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–2000
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24

 |